Document ID: 31979R2225

Ir-Regolament tal-Kunsill (KE) Nru 2225/79
tad-9 t’Ottubru 1979
li jemenda Regolament (KEE) Nru 1784/77 rigward iċ-ċertifikazzjoni tal-ħops
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi Ekonomika Ewropea,
Wara li kkunsidra r-Regolament tal-Kunsill (KEE) Nru 1696/71 tas-26 ta’ Lulju 1971 dwar l-organizzazzjoni komuni tas-suq fil-ħops [1], kif l-aħħar emendat bir-Regolament (KEE) Nru 235/79 [2], u partikolarment l-Artikolu 2(4) li joħroġ minnu,
Wara li kkunsidra l-proposta mill-Kummissjoni,
Billi l-operazzjoni tar-Regolament tal-Kunsill (KEE) Nru 1784/77 tad-19 ta’ Lulju 1977 rigward Iċ-ċertifikazzjoni tal-ħops [3] uriet li l-iċċekkjar tal-piż nett tal-koni tal-ħops, li għandu jkun msemmi fiċ-ċertifikat, ikkawza f’ċerti każijiet diffikultajiet tekniċi; billi għandha ssir disposizzjoni ħalli tippermetti li l-piż gross ikun indikat fuq iċ-ċertifikat flimkien ma’ jew minflok il-piż nett,
ADOTTA DAN IR-REGOLAMENT:
Artikolu 1
L-Artikolu 5(1)(c) tar-Regolament (KEE) Nru 1784/77 huwa għalhekk emendat biex jinqara’ kif ġej:
"(ċ) il-piż net u/jew gross;"
Artikolu 2
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament ikun jorbot fl-intier tiegħu u jkun direttament applikabbli fl-Istati Membri kollha.
Magħmul fil-Lussemburgu, 9 t’Ottubru 1979.

Labels: 7
17